|  |  |  |
| --- | --- | --- |
| Prvi.jpg | | 22. I 2018. Број **5/18** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јануар 2018.** |

**Просјечна нето плата у децембру 835 КМ**

**Највиша просјечна нето плата у подручју *Финансијске дјелатности и дјелатности осигурања* 1 310 КМ, а најнижа у подручју *Административне и помоћне услужне дјелатности* 548 КМ**

Просјечна мјесечна нето платазапослених у Републици Српској,исплаћена у децембру 2017. године износила је835 КМ, а просјечна мјесечна бруто плата 1 338 КМ.

У односу на новембар 2017, просјечна нето плата исплаћена у децембру 2017. реално је већа за 0,4%.

Просјечна мјесечна нето плата исплаћена у 2017. години износила је 831 КМ, а просјечна мјесечна бруто плата 1 331 КМ.

У односу на 2016. годину, просјечна мјесечна нето плата исплаћена у 2017. години номинално је мања за 0,6%. До смањења је дошло углавном због корекције плата по основу минулог рада у складу са новим законским рјешењима.

Посматрано по подручјима, у децембру 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 310 КМ. Са друге стране, најнижа просјечна нето плата у децембру 2017. исплаћена је у подручју *Административне и помоћне услужне дјелатности* 548 КМ.

У децембру 2017. године, у односу на новембар 2017, највећи номинални раст нето плате забиљежен је у подручјима *Дјелатности пружања смјештаја, припреме и послуживања хране, хотелијерство и угоститељство* 7,9%, *Прерађивачка индустрија* 2,3% и *Остале услужне дјелатности* 2,3%.

Највеће смањење плате, у номиналном износу, забиљежено је у подручјима *Административне и помоћне услужне дјелатности* 2,3%, *Образовање* 2,1% и *Стручне, научне и техничке дјелатности* 2,0%.

км



Графикон 1. Просјечнe нето платe запослених по мјесецима

**Мјесечна инфлација у децембру 2017. године 0,0%**

**Годишња инфлација (XII 2017/XII 2016) 0,4%**


## Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2017. године у односу на претходни мјесец, у просјеку су остале непромијењене, док су на годишњем нивоу, у просјеку више за 0,4%.

Од 12 главних одјељака производа и услуга, више цијене забиљежене су у три, ниже цијене у четири, док су цијене у пет одјељка, у просјеку остале непромијењене.

Највећи раст цијена у децембру забиљежен је у одјељку *Превоз* (0,8%) усљед виших цијена у групи горива и мазива од 1,2%. Више цијене забиљежене су и у одјељцима *Храна и безалкохолна пића* (0,2%) највише у групи поврће од 7,0% и у групи хљеб и житарице од 0,4%, док су више цијене у одјељку *Алкохолна пића и дуван* (0,2%) забиљежене у групи алкохолних пића од 1,1%.

У одјељцима *Становање, Здравство, Комуникације, Образовање* и *Ресторани и хотели* цијене су, у просјеку остале непромијењене.

Највећи пад цијена у децембру забиљежен је одјељку *Одјећа и обућа* (2,9%) усљед сезонских снижења и празничних попуста, док су ниже цијене у одјељку *Намјештај и покућство* (0,7%) забиљежене у групи производи за чишћење и редовно одржавање куће од 1,4%, затим у групи намјештај и опрема за кућу од 0,5% и групи већи апарати за домаћинство од 0,3%, такође усљед разних празничних попуста. Ниже цијене у децембру забиљежене су још и у одјељцима *Остала добра и услуге* (0,3%) и *Рекреација и култура* (0,2%).



Графикон 2. Мјесечна и годишња инфлација

**Календарски прилагођена индустријска производња (I-XII 2017/I-XII 2016.) већа 1,4%**

**Број запослених у индустрији (I-XII 2017/I-XII 2016.) већи 4,0%**

**Календарски прилагођена индустријска производња** у периоду јануар-децембар 2017. године у поређењу са периодом јануар-децембар 2016. године већа је за 1,4%. У истом периоду у *Прерађивачкој индустрији* забиљежен је раст од 6,5%, док је у подручју *Вађења руда и камена забиљежен пад* од 2,1% и у подручју *Производња и снабдијевање електричном енергијом, гасом, паром и климатизацији* пад од 7,5%. Посматрано према главним индустријским групама по основу економске намјене производа, производња капиталних производа, у периоду јануар-децембар 2017. године у поређењу са истим периодом 2016, већа је за 20,7%, интермедијарних производа за 6,9% и нетрајних производа за широку потрошњу за 2,2%, док је производња трајних производа за широку потрошњу мања за 4,1% и енергије за 5,6%.

**Број запослених у индустрији** у децембру 2017. године у односу на просјечан мјесечни број запослених у 2016. години већи је за 4,8%, у односу на исти мјесец прошле године за 2,9%, док је у односу на новембар 2017. године мањи за 0,5%. Број запослених у индустрији у периоду јануар – децембар 2017. године, у односу на исти период 2016. године, већи је за 4,0%. У истом периоду у подручју *Прерађивачка индустрија* остварен је раст од 4,2%, у подручју *Вађења руда и камена* растод 3,3% и у подручју *Производња и снабдијевање електричном енергијом, гасом, паром и климатизацији* раст од 3,1%.

Графикон 3. Индекси индустријске производње, децембар 2013 – децембар 2017. (∅2010=100)

**Покривеност увоза извозом (у периоду I-XII 2017.) 71,6%**

У децембру 2017. године остварен је извоз у вриједности од 291 милион КМ и увоз у вриједности од 377 милиона КМ.

У оквиру укупно остварене робне размјене Републике Српске са иностранством у децембру ове године, проценат покривености увоза извозом износио је 77,3%.

У периоду јануар - децембар 2017. остварен је извоз у вриједности од 3 милијарде 477 милиона КМ, што је за 21,2% више у односу на исти период претходне године. Увоз је, у истом периоду, износио 4 милијарде 858 милиона КМ, што је за 9,7% више у односу на исти период претходне године.

Проценат покривености увоза извозом за период јануар - децембар 2017. године износио је 71,6% и представља највишу покривеност увоза извозом у току једне године у историји Републике Српске. У 2016. години покривеност увоза извозом износила је 64,8%.

У погледу географске дистрибуције робне размјене Републикe Српскe са иностранством, у периоду јануар - децембар 2017. године, највише се извозило у Италију и то у вриједности од 530 милиона КМ, односно 15,3%, те у Хрватску   
463 милиона КМ, односно 13,3% од укупно оствареног извоза. У истом периоду, највише се увозило из Србије и то у вриједности од 845 милион КМ, односно 17,4% и из Русије, у вриједности од 629 милиона КМ, односно 12,9% од укупно оствареног увоза.

Посматрано по групама производа, у периоду јануар - децембар 2017. године, највеће учешће у извозу остварује електрична енергија са 247 милиона КМ, што износи 7,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 572 милиона КМ, што износи 11,8% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |